33. ΒΑΣΙΛΙΚΟΝ ΔΙΑΤΑΓΜΑ της 9/16 Φεβρ. 1948 Περί καθορισμού περιφερείας των Δικαστηρίων Δωδεκανήσου και ορισμού ημέρας ενάρξεως λειτουργίας αυτών. Εκδίδεται βάσει του άρθρ. 1 αριθ. 2 του ν. 493/1947, ανωτ. αρ. 32. Καθορίζομεν την περιφέρειαν των Πρωτοδικείων, των Ειρηνοδικείων και των Ειδικών Πταισματοδικείων των συσταθέντων εν Δωδεκανήσω ως ακολούθως: Εις την δικαιοδοσίαν του Πρωτοδικείου Ρόδου υπάγονται αι περιφέρειαι των Ειρηνοδικείων Ρόδου, Καρπάθου, Σύμης και Καστελλορίζου. Εις την δικαιοδοσίαν του Πρωτοδικείου Κω υπάγονται αι περιφέρειαι των Ειρηνοδικείων Κω, Καλύμνου, Αστυπαλαίας, Λέρου, Πάτμου και Νισσύρου. Εις την περιφέρειαν του Ειρηνοδικείου και Ειδικού Πταισματοδικείου Ρόδου υπάγονται αι νήσοι Ρόδος, Χάλκη, Αλιμνία και αι περί αυτάς βραχώδεις νησίδες. Εις την περιφέρειαν του Ειρηνοδικείου Καρπάθου υπάγονται αι νήσοι Κάρπαθος, Κάσος, Σαρία, αι νησίδες Αστακίς, Ιούνια, Χαμηλή, Αυγό, Καραβονήσια, Ζαφορές και αι περί αυτάς βραχώδεις νησίδες. Εις την περιφέρειαν του Ειρηνοδικείου Σύμης υπάγονται η νήσος Σύμη, η νησίς Σεσκλιά και αι περί αυτάς βραχώδεις νησίδες. Εις την περιφέρειαν του Ειρηνοδικείου Καστελλορίζου υπάγονται αι νήσοι Καστελλόριζον, Στρογγυλή και Άγιος Γεώργιος και αι περί αυτάς βραχώδεις νησίδες. Εις την περιφέρειαν του Ειρηνοδικείου και Ειδικού Πταισματοδικείου Κω υπάγονται η νήσος Κω και αι περί αυτήν βραχώδεις νησίδες. Εις την περιφέρειαν του Ειρηνοδικείου Καλύμνου υπάγονται αι νήσοι Κάλυμνος και Ψέρημος, αι νησίδες Λέβινθος και Κύναρος και αι περί αυτάς βραχώδεις νησίδες. Εις την περιφέρειαν του Ειρηνοδικείου Αστυπαλαίας υπάγονται η νήσος Αστυπάλαια, αι νησίδες Οφιδούσα, Σύρνη, Δύο Αδελφοί, Τρία Νησιά και αι περί αυτάς βραχώδεις νησίδες. Εις την περιφέρειαν του Ειρηνοδικείου Λέρου υπάγονται η νήσος Λέρος και αι περί αυτήν βραχώδεις νησίδες. Εις την περιφέρειαν του Ειρηνοδικείου Πάτμου υπάγονται αι νήσοι Πάτμος, Λειψοί, Αρκόνησος, Αγαθονήσι, Φαρκάκω και αι περί αυτάς βραχώδεις νησίδες. Εις την περιφέρειαν του Ειρηνοδικείου Νισσύρου υπάγονται αι νήσοι Νίσσυρος, Τήλος, Περγούσα, Αντιλέουσα και αι περί αυτάς βραχώδεις νησίδες. Ορίζομεν ημέραν ενάρξεως της λειτουργίας των άνω Δικαστηρίων την 1ην Μαρτίου ε.έ. Εις τον αυτόν επί της Δικαιοσύνης Υπουργόν ανατίθεμεν την δημοσίευσιν και εκτέλεσιν του παρόντος Διατάγματος. (Αντί της σελ. 161) Σελ. 161(α) ΜΗ-3 Εφετεία και Πρωτοδικεία 6.Β.γ.33 